CELEX: C2004/190/27
Language: sk
Date: 2004-07-24 00:00:00
Title: Vec T–135/04: Žaloba podaná dňa 8. apríla 2004: GfK Aktiengesellschaft proti Úradu pre harmonizáciu vnútorného trhu (ochranné známky a vzory)

24.7.2004   
            
            
               SK
            
            
               Úradný vestník Európskej únie
            
            
               C 190/16
            
         Žaloba podaná dňa 8. apríla 2004: GfK Aktiengesellschaft proti Úradu pre harmonizáciu vnútorného trhu (ochranné známky a vzory)
   (Vec T–135/04)
   (2004/C 190/27)
   Jazyk konania bude určený podľa článku 131 § 2 rokovacieho poriadku - jazyk, v ktorom bola žaloba podaná: nemčina
   GfK Aktiengesellschaft, so sídlom v Nürnberg (Nemecko), v zastúpení: U. Brückmann a R. Lange, advokáti, podal dňa 8. apríla 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Druhým účastníkom konania pred odvolacím senátom bol BUS-Betreuungs- und Unternehmensberatungs-GmbH, so sídlom München (Nemecko).
   Žalobca navrhuje, aby Súd prvého stupňa:
   
               —
            
            
               zrušil rozhodnutie č. R 327/2003-1 odvolacieho senátu Úradu pre harmonizáciu vnútorného trhu zo dňa 4. februára 2004.
            
         
               —
            
            
               zamietol námietku vedľajšieho účastníka konania zo dňa 6. októbra 2000 ohľadne obrazovej a slovnej ochrannej známky „BUS Betreungsverbund für Unternehmer und Selbständige e.V.“ (registračné číslo DE 1 127 415)
            
         
               —
            
            
               zaviazal Úrad na náhradu trov konania.
            
         Dôvody žaloby a hlavné tvrdenia
   
               Prihlasovateľ ochrannej známky Spoločenstva:
            
            
               Žalobca
            
         
               Dotknutá ochranná známka spoločenstva:
            
            
               Slovná ochranná známka „Online Bus“ pre služby triedy 35 (okrem iného zostavovanie štatistík v oblasti vedy, marketingu, výskumu analýzy trhu, podnikateľského a organizačného poradenstva)
            
         
               Namietajúci majiteľ ochrannej známky alebo označenia v konaní o námietke:
            
            
               BUS-Betreuungs- und Unternehmensberatungs-GmbH
            
         
               Namietaná ochranná známka alebo označenie:
            
            
               Nemecká obrazová ochranná známka „BUS“ pre služby triedy 35, 40, 41 a 42 (okrem iného podnikateľské poradenstvo, obzvlášť organizačné a podnikové poradenstvo)
            
         
               Rozhodnutie námietkového oddelenia:
            
            
               Zamietnutie prihlášky
            
         
               Rozhodnutie odvolacieho senátu:
            
            
               Zamietnutie odvolania žalobcu
            
         
               Dôvody žaloby:
            
            
               
                           —
                        
                        
                           vedľajší účastník konania nepreukázal používanie namietanej ochrannej známky, a preto je potrebné podľa čl. 43 ods. 2 druhej vety nariadenia Rady (ES) č. 40/93 námietku zamietnuť.
                        
                     
                           —
                        
                        
                           z dôvodu nedostatku podobnosti označení, neexistuje u sporných ochranných známok pravdepodobnosť zámeny v zmysle čl. 8 ods. 1 písm. b) nariadenia (ES) č. 40/94